GLOBAL บวกเกือบ 5% ลุ้นไตรมาส 1 กำไรโตแกร่ง รับอานิสงส์กำลังซื้อเพิ่ม
GLOBAL บวกเกือบ 5% ลุ้นไตรมาส 1 กำไรโตแกร่ง รับอานิสงส์กำลังซื้อเพิ่ม ล่าสุดอยู่ที่ 24.10 บาท บวก 1.10 บาท หรือ 4.78% มูลค่าซื้อขาย 458.27 ล้านบาท
GLOBAL บวกเกือบ 5% ลุ้นไตรมาส 1 กำไรโตแกร่ง รับอานิสงส์กำลังซื้อเพิ่ม ล่าสุดอยู่ที่ 24.10 บาท บวก 1.10 บาท หรือ 4.78% มูลค่าซื้อขาย 458.27 ล้านบาท
27 เม.ย. 2564

ผู้สื่อข่าวรายงานว่า ราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL ล่าสุด ณ เวลา 11.59 น. อยู่ที่ 24.10 บาท บวก 1.10 บาท หรือ 4.78% สูงสุดที่ 24.30 บาท ต่ำสุดที่ 23 บาท ด้วยมูลค่าซื้อขาย 458.27 ล้านบาท

ทั้งนี้ ราคาหุ้น GLOBAL ปรับตัวขึ้น หลังนักวิเคราะห์มองว่าแนวโน้มผลประกอบการไตรมาส 1/64 จะมีกำไรเติบโตขึ้นอย่างแข็งแกร่ง
โดย บล.โนมูระ พัฒนสิน ระบุในบทวิเคราะห์ (22 เม.ย.) ว่ามีมุมมองเชิงบวก (Positive) ต่อกำไรสุทธิไตรมาส 1/64  โดยคาดทำสถิติสูงสุดเป็นวัติการณ์เป็น 830 ล้านบาท เพิ่มขึ้น 35% เมื่อเทียบจากปีก่อน และ 120% เมื่อเทียบจากไตรมาสก่อน ตามอานิสงส์กำลังซื้อต่างจังหวัดที่ดีขึ้นกว่าปีก่อน และราคาขายเหล็กที่ปรับขึ้นแรง ผลักดัน SSSG และ EBITDA margin รวมรายได้อื่นจะปรับขึ้น 12-13% และ 16.2% (จากไตรมาส 1/63 ที่ลดลง 7% และ 14.8%)
ขณะที่โมเมนตั้มไตรมาส 2/64 แม้มีการระบาดโควิดระลอก 3 แต่เชื่อว่าผลกระทบที่จะเกิดจำกัดกว่าไตรมาส 2/63 ที่มีการปิดสาขามาก โดย SSSG ครึ่งแรกเม.ย.ยังบวกไม่ต่ำกว่า 30% ประกอบกับการกระจายวัคซีนที่จะมีมากขึ้นในช่วงที่เหลือของปี, การทยอยออกมาตรการรัฐและราคาสินค้าเกษตรที่ดีต่อเนื่อง จึงปรับกำไรปี 2564-2566 ขึ้น 4%/1%/2% ตามลำดับ สะท้อน SSSG ปี 2564 ที่จะเป็น 12% (เดิมคาด 8%)
ทั้งนี้ แนวโน้มการเติบโตของกำไรสุทธิปี 2564 โตก้าวกระโดด 43% เมื่อเทียบจากปีก่อน (ดีกว่ากลุ่มค้าปลีก 33%) ประกอบกับราคาหุ้นที่ซื้อขายบน PER ปี 2564 ต่ำกว่าค่าเฉลี่ยในอดีตเกือบ 0.5SD ดังนั้น จึงคงคำแนะนำ “ซื้อ” หุ้น GLOBAL มีราคาเป้าหมายปี 2565 ใหม่ที่ 26 บาท จากเดิม 24.8 บาท และคงเป็นหุ้นที่ชอบที่สุดในฝั่ง Home improvement
สอดคล้องกับบล.ไทยพาณิชย์ ที่ระบุในบทวิเคราะห์ (27 เม.ย.) ว่า แนะนำ GLOBAL คาดกําไรไตรมาส 1/64 เติบโตเมื่อเทียบจากปีก่อนดีสุดในกลุ่ม หนุนจาก SSS ฟื้นตัวรวมทั้งการขยายสาขา คาดดีต่อเนื่องในไตรมาส 2/64